|  |  |
| --- | --- |
| **โครงการนี้ได้รับการสนับสนุนงบประมาณโดย:** | **โครงการนี้จัดขึ้นโดย:** |
|  | pef logo.jpgMRG logo.PNG |

**ท่านมีโครงการที่จะเพิ่มความสมานฉันท์ การสร้างสันติภาพและคุ้มครองสิทธิมนุษยชนในจังหวัดชายแดนใต้หรือไม่**

Minority Rights Group International (MRG) และมูลนิธิศักยภาพชุมชนกำลังค้นหาโครงการในจังหวัดชายแดนภาคใต้ ที่สร้างสรรค์งานที่สร้างสันติภาพ และความสมานฉันท์ระหว่างชุมชนกับเจ้าหน้าที่ ด้วยเป้าหมายที่จะเสริมสร้างความเข้มแข็งให้กับองค์กรท้องถิ่นในการเข้ามามีส่วนร่วมในการสร้างความสมานฉันท์และมีส่วนร่วมในกระบวนการตัดสินใจ โครงการได้รับการสนับสนุนโดยสหภาพยุโรป (EU)

เป้าหมายหลักของโครงการประกอบด้วย : การเพิ่มความไว้ใจและความเข้าใจระหว่างปัจเจกบุคคลกับชุมชน เพิ่มศักยภาพของสมาชิกของชุมชนเพื่อสามารถแทรกแซงในสถานการณ์ความขัดแย้งเพื่อจัดการและลดความตึงเครียดและเกี่ยวข้องกับขบวนการประชาธิปไตย เพิ่มการหารือระหว่างกลุ่มที่แตกต่าง และเพิ่มการเข้ามามีส่วนร่วมในกระบวนการตัดสินใจและงานด้านสื่อของสิทธิชนกลุ่มน้อย

เพื่อให้บรรลุเป้าหมาย โครงการจะสนับสนุนทุนให้กับองค์กรชุมชนทั้งหมด 13 โครงการ โครงการละ 30,000 ยูโร ซึ่งต้องดำเนินโครงการตั้งแต่วันที่ 1 สิงหาคม 2559 และจะจบโครงการในเดือนพฤศจิกายน 2560 ซึ่งรวมถึงเวลาของทุนที่จะต้องส่งรายงานกิจกรรมทั้งหมด

**โครงการแสวงหาความร่วมมือในกิจกรรมต่างๆดังนี้**

* **การสร้างสันติภาพ : โครงการระหว่างชุมชนกับชุมชน, ศิลปะ,การศึกษาหรือกีฬา การสานเสวนา, การเสนอแนวทางแก้ปัญหาอย่างสร้างสรรค์**
* **การตรวจสอบความโปร่งใสของรัฐ : ชุมชนท้องถิ่น-เจ้าหน้าที่ท้องถิ่น แก้ปัญหาโดยการจัด** workshops **และการเสวนา การติดตาม การช่วยเหลือทางกฎหมาย**
* **การติดตาม : รายงานและการติดตามสืบสวนสอบสวน ตรวจสอบความล้มเหลวในขบวนการทางนิติรัฐและการสิทธิมนุษยชน(โดยเฉพาะการเชื่อมโยงกับความขัดแย้ง)**
* **เพิ่มขบวนการมีส่วนร่วมในขบวนการประชาธิปไตย :** โครงการเกี่ยวกับความรับผิดชอบของพลเมือง **สร้างกลไกใหม่ที่มีประสิทธิภาพหรือการรณรงค์และพูดคุยกับเจ้าหน้าที่รัฐหรือรัฐบาล**
* **การจัดการความขัดแย้ง :** การติดตามประเมินผลความขัดแย้งและความตึงเครียดในชุมชน กิจกรรมที่เกี่ยวข้องกับการแยกแยะตัวแสดงหลักในความขัดแย้ง การสานเสวนา การเจรจากับเจ้าหน้าที่รัฐในท้องถิ่น, วิจัยศึกษาตัวแสดงในความขัดแย้งและหนทางที่จะลดผลกระทบจากความขัดแย้ง
* **กฎหมาย :** การเพิ่มโอกาสเข้าถึงการเยียวยาทางกฎหมาย ,การฝึกอบรมประกอบด้วย การฝึกอบรมด้านสิทธิและผู้ช่วยทนายความ, การช่วยเหลือทางกฎหมาย
* **การรณรงค์ :** การล้อบบี้เจ้าหน้าที่รัฐ,ทำการวิจัยเพื่อจัดทำรายงานในการขับเคลื่อนงานรณรงค์ การจัดหาหลักฐาน/รายงานเพื่อการรณรงค์
* **การสนับสนุนผู้ได้รับผลกระทบ :** ช่วยเหลือและฟื้นฟูชีวิตความเป็นอยู่ของผู้ได้รับผลกระทบจากความรุนแรง

**คุณสมบัติผู้ข้อรับทุน :**

* ทำงานในพื้นที่สามจังหวัดชายแดนใต้
* มีเลขทีบัญชี หรือสามารถเปิดบัญชีธนาคารได้
* ตั้งอยู่ในจังหวัดชายแดนใต้และทำงานกับชุมชน (แม้ว่าท่านจะมีประสบการณ์ในระดับชาติและนานาชาติมาก่อน)
* ยืนหยัดในการแก้ปัญหาความขัดแย้งด้วยหนทางสันติวิธีและต้องไม่เกี่ยวข้องหรือสนับสนุนทางใดทางหนึ่งในหนทางความรุนแรงหรือกิจกรรมของผู้แบ่งแยกดินแดน
* ยินดีที่จะเข้าร่วมกับชาติพันธ์หรือ/และกลุ่มศาสนาอื่นๆในกิจกรรมของเรา

องค์กรต้องมีทุนหมุนเวียน 50% ของงบประมาณของโครงการ และแต่ละปีงบประมาณ 15,000 ยูโร องค์กรที่ไม่ตรงตามคุณสมบัติข้อนี้ ให้รวมตัวกับองค์กรอื่นๆเพื่อให้ถึงเกณฑ์ข้อนี้ สำหรับกลุ่มองค์กรที่รวมตัวกัน จำเป็นต้องมีการจัดสรรบทบาทหน้าที่รับผิดชอบของแต่ละองค์กรให้ชัดเจน ว่าใครที่จะรับผิดชอบในการส่งมอบโครงการอย่างเป็นทางการ การบริหารจัดการค่าใช้จ่ายงบประมาณโครงการ เสนอและแจกแจงรายงานงบประมาณทางการเงิน และจะต้องแบ่งความรับผิดชอบของพันธมิตรในแบบฟอร์มใบสมัครที่ได้สมัครไว้อย่างชัดเจน

**ระยะเวลาที่กำหนดไว้**:

วันที่ 23 เมษายน: รับใบสมัคร

วันที่ 28 พฤษภาคม : สิ้นสุดการรับโครงการและใบสมัคร

วันที่14 มิถุนายน : แจ้งผลผู้สมัครที่ได้รับการคัดเลือกรอบแรก

วันที่ 17 มิถุนายน-1 กรกฎาคม : เจ้าหน้าที่เยี่ยมผู้สมัครที่ผ่านการคัดเลือก เพื่อประเมินศักยภาพองค์กร

ประมาณ 15 กรกฎาคม : ปรับแก้โครงการและงบประมาณ

25 กรกฎาคม : การคัดเลือกผู้สมัคร ประกาศผู้ที่ได้รับทุน

1 สิงหาคม : เริ่มกิจกรรมของแต่ละโครงการ

ประมาณ 31 ตุลาคม 2560 : จบกิจกรรมของแต่ละโครงการ

30 พฤศจิกายน 2560: รายงานโครงการเสร็จสมบูรณ์

กรุณาอ่าน‘คำถามที่พบบ่อย’อย่างละเอียดก่อนกรอกใบสมัคร หากมีคำถามที่ไม่สามารถหาคำตอบได้จากคู่มือคุณสามารถส่งอิเมลมาถามได้ที่ [sbpgrantapplications@gmail.com](mailto:sbpgrantapplications@gmail.com)

ส่งใบสมัครขอรับทุนฯ โดยส่งมายัง [sbpgrantapplications@gmail.com](mailto:sbpgrantapplications@gmail.com) ในวันที่ 28 พฤษภาคม เวลา 18.00 น. โดยตั้งหัวข้อว่า “ใบสมัคร: ชื่อขององค์กรและจังหวัดที่พำนัก (i.e สมัคร – ชื่อองค์กร – จังหวัด) ใบสมัครสามารถส่งได้เป็นภาษาไทย มลายูและอังกฤษ ดาวน์โหลดที่ [www.minorityrights.org](http://www.minorityrights.org)